2 月 24 日,
我個女第一次開口講嘢。
佢講嘅第一個詞係「吧啦（ba-bah）」，
這個詞嘅意思係大爆炸嘅聲音。
果一日夜晚，我地係 
綿綿不絕嘅爆炸聲中醒左。
我地嘅窗玻璃爆左，飛到房間入面。
呢個係對基輔嘅轟炸。
我唔係一個會相信這件事會發生嘅人。
我出生係切爾諾貝利災難發生嘅幾天前，
亦都係同蘇聯崩塌嘅幾年前。
我喺一個獨立嘅烏克蘭長大，
掙扎著去克服從前蘇聯遺留嘅制度。
我嘅媽媽同外婆十分努力
為嘅就係給我一個良好嘅教育
因為佢地相信我地這一代
會建造這個國家。
而且我地做到左。
直到六個星期前，
烏克蘭仲喺度變得更好，
正係變得更加繁榮，
更加公平，更加自由。
係 2004 年同 2013 年，
我地為民主遊行， 
打敗左獨裁政府。
所以當果扇窗爆裂嘅時候，
我呆左。
我講唔到嘢，僵住左，
完全無助。
那係戰爭給我嘅第一課。
你所珍惜嘅一切隨時可能被奪走，
包括你嘅平靜嘅內心。
我帶著個女逃向烏克蘭嘅西邊嘅時候，
我對手仲係到震。
我地越過邊境嚟到斯洛伐克。
我嘅老公仲有父母留係左基輔，
幫助我地嘅國家。
當我地離屋企人越來越遠，
我開始想象被摧毀嘅一切。
我地嘅家，我地嘅醫院，
我地所有重要嘅建築，同埋太多其他嘢。
對我國家嘅 4000 萬人，
同全球數十億人嚟講，
2 月 24 日係俄羅斯 
入侵烏克蘭嘅一日。
但係對烏克蘭嘅 700 萬兒童嚟講，
果日亦都係俄羅斯試圖奪 
走佢地嘅未來嘅日子。
176名兒童被俄羅斯嘅炸彈炸死。
幾百人受傷。
十年前，
我致力於建設世界一流嘅學校
比烏克蘭嘅小朋友。
我堅信教育係最強大嘅工具
為左發展經濟，
環境、同人類嘅健康。
戰爭好快就將呢啲摧毀曬。
到目前為止，900所學校已嚴重受損，
84所已被完全摧毀。
但係，教育仲係持續。
係疫情期間，
烏克蘭政府比我嘅團隊參與 
做創建線上烏克蘭學校。
呢兩年，
佢為兒童提供左教育，
無論佢地身係何處。
生係偏遠地區嘅學生 
亦都有機會接觸到老師同課程，
如果無線上課嘅話，
佢地係接觸唔到呢啲資源嘅。
呢個平台概括左中學嘅課程 
將所有學生交給最好嘅老師。
我地從未諗過我地呢個非盈利嘅項目
會喺一個比疫情更加嚴峻嘅
情況下被需要。
不過，宜家已經就嚟有 40 萬學生 
係呢個平台上學習。
佢地從包括烏克蘭係內嘅 120 個國家接入
呢一刻佢地以難民嘅身份留係果啲國家。
對於佢地所有人嚟講，每日呢幾個鐘
唔單止係一個安全咁學習新知識嘅環境，
排除一切，佢亦都係一個
烏克蘭可以繼續投入嘅領域。
呢個亦都係我從戰爭中學到嘅第二課。
普京可以奪走我地好多嘢。
我地嘅家，我地嘅工作，
我地嘅愛人，以及我地嘅安寧。
但係佢唔可以攞走我地嘅教育。
知識同好奇心 係無法被摧毀嘅寶藏。
只要我地嘅小朋友還係繼續學習
我地嘅老師繼續教書，
即使佢地宜家係轟炸下嘅避難所挨餓，
甚至係難民營入面，
我地都係不敗嘅。
係呢場戰爭入面，
每一位烏克蘭人都有自己嘅前線。
我地嘅軍人、醫生、母親，
就連我地嘅老師同學生 
亦都有自己嘅戰場。
通過不斷學習， 
佢地為我地嘅未來而戰。
呢場戰爭唔只係關於邊界。
我地烏克蘭人為左自由，
為左我地想象同建造
我地想要嘅未來嘅權利而戰，
我地嘅人勇敢咁企左出嚟。
過面對世界上第二大嘅軍隊，
我地不能獨自戰鬥。
要想結束這場戰爭，我地需要你。
我地需要每個國家嘅每一位公民 
要求呢場戰爭停止。
呢個亦都係我學到嘅第三課。
我嘅自由同你有關。
我嘅女兒嘅第一個字 
係破毀嘅聲音
但係隨著佢嘅成長，
我知道佢同佢這代人
會重新建造烏克蘭。
我地會修復我地嘅道路，
我地嘅學校，我地嘅醫院，
我地嘅屋同埋人。
係知識同好奇心嘅推動下，
我地將再次走向成為一個繁榮、 
自由嘅國家嘅路。
如果你支持我地。
所以請大家
唔好做一個旁觀者。
唔好坐視不理。
同我地企喺一齊。
支持自由。
支持民主。
支持烏克蘭。
多謝大家。
（掌聲）